Document ID: 32011D0236

32011D0236
L 100/58
SLUŽBENI LIST EUROPSKE UNIJE
12.04.2011.
PROVEDBENA ODLUKA VIJEĆA 2011/236/ZVSP
od 12. travnja 2011.
o provedbi Odluke 2011/137/ZVSP o mjerama ograničavanja s obzirom na stanje u Libiji
VIJEĆE EUROPSKE UNIJE,
uzimajući u obzir Odluku Vijeća 2011/137/ZVSP od 28. veljače 2011. o mjerama ograničavanja s obzirom na stanje u Libiji (1), a posebno njezin članak 8. stavak 1. i stavak 2. u vezi s člankom 31. stavkom 2. Ugovora o Europskoj uniji,
budući da:
(1)
Vijeće je 28. veljače 2011. donijelo Odluku 2011/137/ZVSP o mjerama ograničavanja s obzirom na stanje u Libiji.
(2)
S obzirom na ozbiljnost stanja u Libiji, na popis osoba i subjekata koji podliježu mjerama ograničavanja određenima u Prilogu IV. Odluci 2011/137/ZVSP trebalo bi uvrstiti dodatne osobe i subjekte.
(3)
Nadalje, jednu osobu trebalo bi maknuti s popisa u prilozima II. i IV. te bi trebalo ažurirati informacije koje se odnose na određene osobe i subjekte na popisima u prilozima I., II., III. i IV. toj Odluci,
DONIJELO JE OVU ODLUKU:
Članak 1.
Prilozi I., II., III. i IV. Odluci 2011/137/ZVSP zamjenjuju se tekstom iz priloga I., II., III. i IV. ovoj Odluci.
Članak 2.
Ova Odluka stupa na snagu na datum donošenja.
Sastavljeno u Luxembourgu 12. travnja 2011.

Labels: 18
5
11